Скупштина општине Врњачка Бања на \_\_ седници одржаној дана \_\_\_2018.године, на основу чл.20.став.1.тач.5 Закона о локалној самоуправи (''Сл.гласник РС'', бр.129/07, 83/14-др.закон и 101/16-др.закон ), чл.4. ст.3.Закона о комуналним делатностима (''Сл. гласник РС'', бр.88/11 и 104/16) и чл. 36. Статута оштине Врњачка Бања (''Сл. лист општине Врњачка Бања'', бр.23/16 – пречишћен текст), доноси

О Д Л У К У

О ИЗМЕНИ И ДОПУНИ ОДЛУКЕ

О ОПШТЕМ УРЕЂЕЊУ ВРЊАЧКЕ БАЊЕ И

ОДРЖАВАЊУ ЈАВНЕ ЧИСТОЋЕ ПАРКОВА,

ЗЕЛЕНИХ И РЕКРЕАЦИОНИХ ПОВРШИНА

Члан 1.

У Одлуци о општем уређењу Врњачке Бање и одржавању јавне чистоће паркова, зелених и рекреационих површина (''Сл.лист општине Врњачка Бања'', бр. 11/17-пречишћен текст), у чл. 5. став 1 мења се и гласи:

Одржавање чистоће на површинама јавне намене и добара у општој употреби врши предузеће, привредно друштво односно предузетник, којем је поверено вршење тих послова.

Члан 2.

У чл.5. додаје се став 2. који гласи: ''Правно лице из става 1. овог члана, стара се о објектима и стварима на која се налазе на површинама јавне намене и добрима у општој употреби, као и њиховој функционалности и исравности и то: павиљона, водених површина у оквиру парковских површина (језера), жардињера, клупа, канти, степеништа и др.''

Члан 3.

У чл.5. додаје се став 3. који гласи: ''Одржавање јавних чесми, фонтана и водопада које су постављене на јавној површини, обавља предузеће, привредно друштво односно предузетник, којем је поверено вршење комуналне делатности пречишћавања и дистрибуције воде, пречишћавања и одвођења атмосферских и отпадних вода''.

Члан 4.

У чл.5. додаје се став 4. који гласи: ''Одржавање објеката и инсталација јавне расвете које подразумева редовну замену светлећих тела, редовно чишћење, бојење и прање стубова и светлећих тела, као и радови на другим уређајима и инсталацијама објеката јавне расвете, врши правно лице којем је поверено вршење ове делатности''.

Члан 5.

У чл.5. додаје се став 5.који гласи: ''Одржавање објеката- парковско шетних стаза полочаних бехатон коцком, асфалтних површина и бетонираних, застава и јарбола постављених на путним површинама, врши правно лице којем је поверено управљање путевима.''

Члан 6.

У чл.5. додаје се став 6.који гласи: ''Одржавање објеката -мобилијара за дечију забаву и спортску рекреацију, врши правно лице које је општина основала ради обезбеђења услова за обављање спортских активности''.

Члан 7.

 Став 2. у чл.5.постаје став 7.

Члан 8.

Чл.17. се мења и гласи: ''Пре отпочињања изградње објеката, инвеститор је у обавези да са јавним предузећем, привредним друштвом односно предузетником, којем је поверено вршење послова комуналне хигијене закључи уговор о појачаном одржавању са депзитном клаузулом у новчаној вредности једнакој вредности 10 пуних цистерни са водом по Ценовнику тог јавног предузећа, привредног друштва односно предузетника, а која ће бити активирана уколико се возилима која користи инвеститор при изградњи објекта на површинама јавне намене изнесе блато или друга нечистоћа.

Чишћење из става1. овог члана ће извршити предузеће, привредно друштво, односно предузетник, којем је поверено вршење послова комуналне хигијене, о трошку инвестотора, по уговору из става 1.овог члана, а по налогу саобраћајног, односно комуналног инспектора.''

 Члан 9.

У чл.138. ставу 1.тачки 1.после речи: '''стара'', додаје се текст:'' и не одржава објекте из чл. 5.одлуке''.

 У чл.138.ставу 1. тачка 6.се мења и гласи: ''6. Уколико поступа супротно одредби чл.17.''

Члан 10.

Ова Одлука ступа на снагу осмог дана од дана објављивања у ''Сл.листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број:\_\_\_\_\_\_\_\_\_\_\_\_/18 од \_\_\_\_\_\_\_\_2018.године

ПРЕДСЕДНИК

СКУПШТИНЕ ОПШТИНЕ

Иван Радовић

О б р а з л о ж е њ е

**Правни основ**: чл.20.став.1.тач.5 Закона о локалној самоуправи (''Сл.гласник РС'', бр.129/07) између осталог прописује надлежност јединице локалне самоуправе да уређује и обезбеђује обављање и развој комуналних делатности, одржавање чистоће у насељима паркова, зелених, рекреационих и других јавних површина као и организационе, материјалне и друге услове за њихово обављање

Члан.4.ст.3 Закона о комуналним делатностима (''Сл. гласник РС'', бр.88/11 и 104/16) прописује надлежност јединице локалне самоуправе да уређује у складу са законом услове обављања комуналних делатности, права и обавезе корисника комуналних услуга, обим и квалитет комуналних услуга и начин вршења надзора над обављањем комуналних делатности.

**Разлог за доношење одлуке и објашњење правних института**:

 У пракси се показало да је потребно ближе прецизирати поједине одредбе, посебно у одредби чл.5.који се односи на одржавање чистоће на површинама јавне намене, у ком смислу се предлажу допуне ове одредбе, где се дефинишу носиоци обавеза старања, заштите и одржавања поједних објеката. (чл.1 до 6).

 Чл.8. се односи на обавезу инвеститора да са правним лицем, које обавља послове комуналне хигијене закључи уговор о појачаном одржавању на начин који је предложен.

**Финансијски ефекти**: За спровођење ове одлуке, нису потребна додатна финансијска средства из буџета.

**Објављивање и ступање на снагу**: Прописано је да одлука ступа на снагу **осмог дана** од дана објављивања у ''Сл.листу општине Врњачка Бања''.

Руководилац Одсека НАЧЕЛНИК

за инспекцијске послове ОПШТИНСКЕ УПРАВЕ

Дејан Пецић Славиша Пауновић